Καλέσματα για την πανελλαδική πανεργατική απεργία της Πέμπτης - INDEXANTHI.GR\nΜαζικές προσλήψεις, μόνιμη και σταθερή δουλειά\nΛεφτά για τα ταμεία, όχι για τους τραπεζίτες και το χρέος\nΣυλλογικές συμβάσεις με αυξήσεις σε μισθούς και συντάξεις.\nΌλοι και όλες στις 14 Δεκέμβρη στην πανεργατική απεργία που αποφάσισαν τα συνδικάτα. Με τους αγώνες μας μπορούμε να νικήσουμε, μπορούμε να αναγκάσουμε την κυβέρνηση να κάνει πίσω. Η προσπάθεια Τσίπρα και Αχτσιόγλου να κατεβάσουν σε ένα βράδυ την τροπολογία για την απαγόρευση των απεργιών απέτυχε, κάτω από την οργισμένη αντίδραση συνδικάτων και την άμεση κινητοποίηση στις 5 Δεκέμβρη χιλιάδων εργαζόμενων που τους ανάγκασαν να αποσύρουν την τροπολογία. Λίγες μέρες πριν, στις 29 Νοέμβρη, εξαιτίας της μαζικής κινητοποίησης συμβασιούχων των νοσοκομείων σε Αθήνα και Θεσσαλονίκη μετά από πρωτοβουλία του συντονιστικού των νοσοκομείων, ανάγκασε το υπουργείο Υγείας να δώσει παράταση για έναν ακόμη χρόνο, σε χιλιάδες συμβασιούχους που θα απολύονταν αυτήν την περίοδο.\nΜε την αυτοπεποίθηση ότι μπορούμε να νικάμε, συνεχίζουμε και οργανώνουμε την πανεργατική απεργία στις 14 Δεκέμβρη. Για να πετάξουμε στα σκουπίδια τον νέο προϋπολογισμό λιτότητας και περικοπών. Κατεβαίνουμε στο δρόμο για να μην αφήσουμε να γίνουν «κανονικότητα» οι περικοπές και η λιτότητα που αφήνουν πίσω τους δεκάδες νεκρούς στις εργατογειτονιές όπως έγινε στη Μάνδρα πριν τρεις βδομάδες. Για να δώσουμε στήριξη στην νέα 48ωρη απεργία των εργαζόμενων του Ο.Τ.Ε. για τη συλλογική τους σύμβαση, στη μάχη των εργαζόμενων και των συνταξιούχων της Εθνικής τράπεζας να σώσουν το ταμείο τους. Η μάχη για να μην περάσει ο προϋπολογισμός λιτότητας είναι ζήτημα ζωής και θανάτου για τους εργάτες. Η κυβέρνηση για να βγάλει το ματωμένα πλεονάσματα, συνεχίζει τη βαρβαρότητα των περικοπών που δολοφονούν εργάτες από «θεομηνίες». Στον προϋπολογισμό μοιράζουν έξι δισεκατομμύρια για τόκους στους τραπεζίτες και ψίχουλα σαν «κοινωνικό μέρισμα» σε συνταξιούχους και φτωχούς. Μειώνουν τις δαπάνες για υγεία και πρόνοια. Και βέβαια καμία κουβέντα για προσλήψεις, που σημαίνει ότι οι δήμοι, τα σχολεία και τα νοσοκομεία θα συνεχίζουν να ρημάζουν χωρίς προσωπικό. Στον προϋπολογισμό η κυβέρνηση προγραμματίζει έσοδα για το 2018, 2,7 δις από ιδιωτικοποιήσεις. Αυτό σημαίνει την επιτάχυνση του ξεπουλήματος των δημόσιων αγαθών, της Δ.Ε.Η. του νερού, των συγκοινωνιών. Γι’ αυτό έχουν ξεκινήσει κινητοποιήσεις από τους εργαζόμενους στη Δ.Ε.Η., στις αστικές μεταφορές για να εμποδίσουν αυτήν την προοπτική και στην πανεργατική στις 14 Δεκέμβρη θα δώσουμε όλοι μαζί την απάντηση.\nΜπορεί η κυβέρνηση να έκανε πίσω σε σχέση με την απαγόρευση των απεργιών από τα πρωτοβάθμια σωματεία, αλλά έχει δεσμευτεί στους δανειστές να το φέρει στη βουλή σαν προαπαιτούμενο για την τρίτη αξιολόγηση. Θέλουν να δώσουν ένα αποφασιστικό χτύπημα στη συλλογικότητα των εργαζόμενων στη βάση, το πρωτοβάθμιο σωματείο, ακριβώς για να εμποδίσουν την αντίδραση των εργαζόμενων σε όλες αυτές τις επιθέσεις που ετοιμάζουν. Η διαχείριση Τσίπρα στηρίχτηκε στην ψεύτικη ελπίδα ότι ο ιδιωτικός τομέας θα βγάλει την οικονομία από την ύφεση και ότι ο δημόσιος τομέας δεν έχει να κάνει τίποτε άλλο από το να κόβει τις δαπάνες του και να λεηλατεί τα εισοδήματα των μισθωτών και των συνταξιούχων για να εξασφαλίζει πλεονάσματα του προϋπολογισμού.\nΑπέναντι σε αυτή την κατάντια, η εργατική απάντηση είναι η κλιμάκωση των εργατικών αγώνων για να μην περάσει η νέα συμφωνία και να διαγραφεί το χρέος. Δεν έχουμε ανάγκη αξιολογήσεις και προϋπολογισμούς που δίνουν όλα τα λεφτά στα ταμεία των τραπεζιτών. Η εναλλακτική λύση είναι η στάση πληρωμών και η διαγραφή του χρέους. Να συγκρουστούμε με το ευρώ και την Ε.Ε. Να κρατικοποιηθούν οι τράπεζες και όλες οι μεγάλες επιχειρήσεις κάτω από τον έλεγχο των εργαζόμενων. Η πανεργατική απεργία στις 14 Δεκέμβρη μπορεί να γίνει η εργατική απάντηση στην κυβέρνηση Τσίπρα, την Ε.Ε. και το Δ.Ν.Τ. Γι’ αυτό χρειάζεται να σημάνει ξεσηκωμός σε κάθε χώρο. Με εξορμήσεις συσκέψεις, περιοδείες, συνελεύσεις, να οργανώσουμε τη μαζική συμμετοχή όλων των χώρων στην απεργία και στις απεργιακές συγκεντρώσεις. Και η επιτυχία της πανεργατικής θα δώσει στήριγμα στους αγώνες που ανοίγονται όλη την επόμενη περίοδο για μαζικές προσλήψεις μόνιμου προσωπικού σε σχολεία δήμους και νοσοκομεία. Για να μην περάσουν οι ιδιωτικοποιήσεις. Η επιτυχία της απεργίας στις 14 Δεκέμβρη ανοίγει τον δρόμο και για να συνεχίσουμε απεργιακά το Γενάρη σε όποια προσπάθεια κάνει η κυβέρνηση να φέρει νέο πακέτο με προαπαιτούμενα.\nΑυτή τη μάχη δίνει ο Συντονισμός Ενάντια στα Μνημόνια και σε καλούμε να έρθεις μαζί μας. Την Κυριακή 17 Δεκέμβρη στις 10 πμ στο Πνευματικό Κέντρο του δήμου Αθήνας (Ακαδημίας 50) ο Συντονισμός Ενάντια στα Μνημόνια οργανώνει πανελλαδική συνέλευση αγώνα για να οργανώσουμε τα επόμενα βήματα μετά την πανεργατική απεργία για να τελειώνουμε με τα μνημόνιά τους.\nΣΥΜΜΕΤΕΧΟΥΜΕ ΜΑΖΙΚΑ ΣΤΗΝ ΠΑΝΕΡΓΑΤΙΚΗ ΑΠΕΡΓΙΑ ΤΗΣ 14 ΔΕΚΕΜΒΡΗ – ΔΥΝΑΜΩΝΟΥΜΕ ΤΗΝ ΑΝΤΙΣΤΑΣΗ ΜΑΣ ΣΤΗΝ ΑΝΤΙΛΑΪΚΗ ΠΟΛΙΤΙΚΗ\nΗ κυβέρνηση ΣυΡιζΑ-ΑνΕλ προχωρεί παραμονές των γιορτών των Χριστουγέννων (για ευνόητους λόγους) στην ψήφιση του νέου κρατικού προϋπολογισμού για το 2018. Ο προϋπολογισμός αυτός, αποτελώντας συνέχεια των βαρβάρων μνημονιακών προϋπολογισμών των τελευταίων οχτώ χρόνων, κλιμακώνει την άγρια αντιλαϊκή πολιτική που επέβαλαν η Ε.Ε. το .Δ.Ν.Τ και η ντόπια μεγαλοαστική τάξη με τις κυβερνήσεις τους (Ν.Δ.-ΠαΣοΚ και κολαούζων, και ΣυΡιζΑ-ΑνΕλ).\nΟ νέος ληστρικός προϋπολογισμός προβλέπει πρόσθετους φόρους που αγγίζουν το ένα δισ. ευρώ, περικοπές στα ασφαλιστικά ταμεία και την υγεία, της τάξης των 700 εκατομμυρίων ευρώ, αποκρατικοποιήσεις-ξεπουλήματα που ξεπερνούν τα 2,7 δισ. και μέτρα όπως το κόψιμο του Ε.Κ.Α.Σ., η κατάργηση εκπτώσεων σε ιατρικές δαπάνες και πετρέλαιο θέρμανσης, η αύξηση του Φ.Π.Α. στα νησιά και σε μια σειρά προϊόντα κ.α. Περιλαμβάνει, επίσης, τα όσα η κυβέρνηση συμφώνησε με τους εκπροσώπους του ιμπεριαλισμού για το κλείσιμο της τρίτης αξιολόγησης (ξεπούλημα της Δ.Ε.Η., περικοπή των κοινωνικών επιδομάτων, τη μείωση του αφορολόγητου ένα χρόνο νωρίτερα κλπ.). Την ίδια στιγμή βρίσκονται σε εξέλιξη οι πλειστηριασμοί για κατασχέσεις κατοικιών που απειλούν χιλιάδες φτωχά νοικοκυριά με την αρπαγή της λαϊκής κατοικίας τους.\nΗ κυβέρνηση ΣυΡιζΑ-ΑνΕλ προωθώντας το νέο κύμα αντιλαϊκών μέτρων προσπαθεί να κρατήσει τους εργαζόμενους σε αδράνεια με ένα καταιγισμό παραπλανητικής προπαγάνδας που πλασάρει την ελεημοσύνη του «μερίσματος», τις λοταρίες αποδείξεων(!) και την προκλητική απάτη περί «εξόδου απ’ τα μνημόνια και την επιτροπεία». Επιδιώκει, ταυτόχρονα, να αποτρέψει τις αντιδράσεις των εργαζομένων αφαιρώντας τους το δικαίωμα στην απεργία, με την αλλαγή του συνδικαλιστικού νόμου, που εσπευσμένα και στα «κλεφτά» προ ημερών επιχείρησε να φέρει στη βουλή με μια τροπολογία-αστραπή.\nΟ κρατικός προϋπολογισμός του 2018 και τα νέα «προαπαιτούμενα» της τρίτης αξιολόγησης σηματοδοτούν μια κυβερνητική πολιτική που μαζί με τη μεγαλύτερη οικονομική λεηλασία συνεπάγεται και γενικότερες καταστροφικές συνέπειες στη ζωή του λαού, μια εικόνα των οποίων με τον πιο τραγικό τρόπο ζήσαμε με τις πλημμύρες στη δυτική Αττική. Μια σκληρή πολιτική κομμένη και ραμμένη στα μέτρα του ξένου και ντόπιου κεφαλαίου, που φέρνει και την σφραγίδα της υποτέλειας στους ιμπεριαλιστές-δυνάστες του λαού μας.\nΗ κυβέρνηση για την επιβολή της αντιλαϊκής πολιτικής της εκμεταλλεύεται τη στάση των ξεπουλημένων συνδικαλιστικών ηγεσιών που ακολουθούν μια γραμμή υπονόμευσης των αντιστάσεων και του αγώνα των εργαζομένων για την απόκρουση της. Οι ηγεσίες της Γ.Σ.Ε.Ε. και της Α.Δ.Ε.Δ.Υ. κήρυξαν την απεργία της 14ης του Δεκέμβρη όχι ως αφετηρία ενός αποφασιστικού αγώνα ενάντια στα νέα αντιλαϊκά μέτρα, αλλά σαν μια εθιμοτυπική απεργία για να συγκαλύψουν την πολιτική τους, που εξυπηρετεί την κυβέρνηση, το κεφάλαιο και τις μνημονιακές επιταγές. Από την άλλη, η γραμμή και η πρακτική του ΠΑΜε έρχεται να σταθεί τροχοπέδη στην ανάπτυξη μαζικών εργατικών αγώνων με τις παραταξιακές-χωριστικές κινητοποιήσεις, (με… χωροταξικό κριτήριο), τις κούφιες διακηρύξεις, και της υπαγωγής των όποιων κινητοποιήσεων οργανώνει στις κοινοβουλευτικές σκοπιμότητες του Κ.Κ.Ε. (προτάσεις νόμου κοκ).\nΜπροστά σε αυτή την κατάσταση είναι ανάγκη οι ίδιοι οι εργαζόμενοι με την αγωνιστική δραστηριοποίηση και παρέμβαση τους στους χώρους δουλειάς και στα σωματεία να εντείνουν τις προσπάθειες τους για την μαζικοποίηση της πανεργατικής απεργίας και των συλλαλητηρίων που θα γίνουν:\nΓια να ανοίξει ο δρόμος σε μια αγωνιστική προοπτική και να αξιοποιηθεί η απεργία της 14ης Δεκέμβρη στην κατεύθυνση δημιουργίας ενός πλατιού μετώπου αντίστασης και πάλης της εργατικής τάξης και του λαού\nΓια να υψώσουμε φραγμό στα νέα αντιλαϊκά-αντεργατικά μέτρα του κρατικού προϋπολογισμού και της τρίτης αξιολόγησης\nΓια να υπερασπιστούμε το απεργιακό δικαίωμα και όλες τις συνδικαλιστικές κατακτήσεις και ελευθερίες\nΓια μόνιμη και σταθερή δουλειά με δικαιώματα και πραγματική στήριξη στους ανέργους\nΓια να σταματήσουμε τις μειώσεις μισθών και συντάξεων, τα φορομπηχτικά μέτρα, το ξήλωμα των κοινωνικών δομών και υπηρεσιών για την υγεία, την ασφάλεια, την πρόνοια και την παιδεία. Για αυξήσεις σε μισθούς και συντάξεις\nΓια την προστασία της λαϊκής κατοικίας\nΓια το σταμάτημα του ξεπουλήματος της δημόσιας περιουσίας και των ιδιωτικοποιήσεων.\nΚΑΤΩ ΤΑ ΝΕΑ ΜΕΤΡΑ! ΚΑΤΩ ΤΑ ΜΝΗΜΟΝΙΑ, ΝΕΑ ΚΑΙ ΠΑΛΙΑ\nΚΑΤΩ Η ΑΝΤΙΛΑΪΚΗ ΠΟΛΙΤΙΚΗ ΚΥΒΕΡΝΗΣΗΣ – ΚΕΦΑΛΑΙΟΥ – Ε.Ε. – Δ.Ν.Τ.\n“Ανακοίνωση για το προσφυγικό και τα διάφορα συλλαλητήρια που προετοιμάζονται”


Οι 4 κινήσεις που πρέπει να κάνεις αμέσως, αν σου χακέψουν το mail [λίστα] - Kostoday.com | Η Κως σήμερα! Ειδήσεις και νέα.\nΟι 4 κινήσεις που πρέπει να κάνεις αμέσως, αν σου χακέψουν το mail [λίστα]\nΔευτέρα, 14 Μάρτιος 2016 12:37 Σχολιάστε πρώτοι! Κατερίνα Μπαλάσα Mόλις λάβατε από τον κολλητό σας mail που γράφει: «Ηθελες όντως να μου στείλεις ένα σύνδεσμο για να αγοράσω Viagra».\nΕάν η απάντησή σας είναι ξεκάθαρα «Οχι» τότε μάλλον σας χάκεψαν το mail και θα πρέπει να ακολουθήσετε τα παρακάτω 4 βήματα.\n1.Αλλάξτε τον κωδικό πρόσβασης αλλά και όλους τους άλλους κωδικούς που συνδέονται με την ασφάλεια του mail. Μην αλλάξετε απλά ένα ψηφίο, προτιμήστε έναν άλλον, τελείως διαφορετικό κωδικό. Αλλάξτε, επίσης, τον κωδικό πρόσβασης στο mail ανάκτησης.\n2.Εγκαταστήστε το σύστημα επαλήθευσης σε δύο βήματα. Εάν χρησιμοποιείτε Gmail, Outlook, Hotmail, Yahoo θα έχετε αυτή την επιλογή. Ουσιαστικά αυτό απαιτεί από εσάς να περνάτε μια διαδικασία δύο σταδίων για την επαλήθευση της ταυτότητάς σας κάθε φορά που συνδέεστε στο mail σας από μια νέα συσκευή.\n3.Ελέγξτε τις ρυθμίσεις του mail σας. Αφού αποκτήσουν πρόσβαση στο mail, οι χάκερς κάνουν forward σε όλη σας την αλληλογραφία για να αποκτήσουν ένα αντίγραφό της. Τρομακτικό; Απολύτως. Και αυτός είναι ένας λόγος για να απενεργοποιήσετε το forward.\n4.Στείλτε στους φίλους σας μια σύντομη ειδοποίηση. Επιλέξτε όλα τα mail από τις επαφές σας και στείλτε τους ένα επείγον σημείωμα λέγοντάς τους να μην ανοίξουν κανένα περίεργο mail που μπορεί να σταλεί από τη δική σας διεύθυνση, πολύ περισσότερο κάποιο σύνδεσμο. Μπορεί να σας φαίνεται παράξενο να επικοινωνήσετε με άτομα με τα οποία δεν έχετε επικοινωνήσει ποτέ αλλά είναι το καλύτερο που έχετε να κάνετε.\nEmail, Χάκερ, Ηλεκτρονικό Ταχυδρομείο, Κωδικός, Προσθήκη σχολίου H Kostoday.com δημοσιεύει άμεσα κάθε σχόλιο, καθώς θεωρούμε ότι ο κάθε αναγνώστης έχει το δικαίωμα να εκφράζει ελεύθερα τις απόψεις του, χωρίς να σημαίνει ότι αυτές εκφράζουν την ηλεκτρονική μας εφημερίδα. Σχόλια υβριστικά ή συκοφαντικά θα διαγράφονται αυτόματα χωρίς προειδοποίηση. Παρακαλούμε πολύ προσπαθήστε οι συζητήσεις να γίνονται σε ευπρεπή πλαίσια. Βεβαιωθείτε ότι εισάγετε τις (*) απαιτούμενες πληροφορίες, όπου ενδείκνυται. Ο κώδικας HTML δεν επιτρέπεται. Μήνυμα *


Θεολογικός Σύνδεσμος Λάρισας: Απριλίου 2019\nΗ ουκρανική αυτοκεφαλία και το πρόβλημα της συνοδικότητος\nΣε κάθε πρόβλημα φταίνε όλοι κατά κάποιο ποσοστό. Η μοναδική σχέση στην οποία τα προβλήματα και η αιτία του κακού βαρύνει μονάχα και αποκλειστικά εμάς είναι αυτή με τον Θεό. Οπότε, λοιπόν, αρχίζουμε να παίζουμε με τα ποσοστά. Και πάλι όμως, όταν αναφερόμαστε σε ένα εκκλησιαστικό πρόβλημα, θα πρέπει φύσει να θεωρούμαστε όλοι συνυπεύθυνοι – εν γαρ σώμα εσμέν - στα κακώς κείμενα και μάλιστα οι «πνευματικότεροι» σηκώνουν και το μεγαλύτερο μερίδιο της ευθύνης, άσχετα με το να φταίνε πραγματικά ή όχι.\nΜε τις προϋποθετικές αυτές διευκρινίσεις μπορούμε να ξαναδούμε, όσο πιο αντικειμενικά γίνεται, για μια ακόμη φορά το ζήτημα της ουκρανικής αυτοκεφαλίας. Προτείνω μάλιστα ανεπιφύλακτα το τελευταίο τεύχος του περ. Σύναξη με θέμα «Η συνοδικότητα στο επίκεντρο» που φιλοξενεί ενδιαφέροντα άρθρα για το επίμαχο ζήτημα. Και κυρίως εντοπίζει το πρόβλημα των Ορθοδόξων στον εθνοφυλετισμό και στη χαμένη συνοδικότητα. Ας δούμε λοιπόν τα γεγονότα και τα εκκλησιολογικά δεδομένα ως έχουν μέχρι στιγμής, χωρίς ιδιαίτερα και περιττά σχόλια:\n1. Οι Ρώσοι εδώ και αιώνες δεν σεβάστηκαν τον Πατριαρχικό Τόμο με τον οποίο εκχωρήθηκε επιτροπικώς η διοίκηση της Ουκρανίας στη Μόσχα. Τουναντίον, η τελευταία έκανε το παν και πίεσε, ώστε να περιέλθει εξ ολοκλήρου στη δικαιοδοσία της. Και ερωτώ: για ποιον έτερο λόγο, ει μη κυρίως εθνοφυλετικό και επεκτατικό;\nΑναρτήθηκε από Haris Andreopoulos στις 7:16 π.μ. 2 σχόλια:\nΠαναθηναϊκό στάδιο, 1971. Ο Αρχιεπίσκοπος Ιερώνυμος (Κοτσώνης) σε πρώτο πλάνο.\nΣτην άκρη δεξιά ο τότε Μητρ. Ιωαννίνων και μετέπειτα Αρχιεπίσκοπος Σεραφείμ (Τίκας)\n"Σε διάστημα μικρότερο του μηνός από την ημέρα που τα τάνκς βγήκαν στους δρόμους, ο έλεγχος της Εκκλησίας από το δικτατορικό καθεστώς ολοκληρώθηκε και δημιουργήθηκε μια «Εκκλησία εκτάκτου ανάγκης», με σκοπό να (συν-) υπηρετήσει τις ιδεολογικοπολιτικές επιδιώξεις της «Επαναστάσεως». Το δικτατορικό καθεστώς της 21ης Απριλίου 1967 επιδιώκοντας να θέσει την Εκκλησία υπό τον άμεσο έλεγχό του δεν θα διστάσει να εισβάλει στα εσωτερικά της με πρώτο βήμα την επιβολή νέας, φιλικής ιδεολογικοπολιτικά προς αυτό εκκλησιαστικής ηγεσίας. Η «Επανάστασις» εκτός από «εθνοσωτήριος» θα επιδιώξει να καταστεί και «εκκλησιοσωτήριος». Για τον σκοπό αυτό χρησιμοποιώντας ένα πλέγμα κατάφωρα αντικανονικών και αντισυνταγματικών νομοθετημάτων και επιχειρώντας, υποτίθεται, να «καθάρει» τον εκκλησιαστικό οργανισμό θα τον «σαρώσει». Οι παρεμβάσεις της δικτατορίας ήταν άμεσες και επιτυχείς, διότι, παρά την επιθετικότητά τους, η οποία εκδηλώθηκε με σωρεία απροκαλύπτων αντικανονικών ρυθμίσεων, η αντίδραση της Εκκλησίας ήταν ανύπαρκτη".\nΗ ουκρανική αυτοκεφαλία και το πρόβλημα της συνοδι...


Επίσκεψη της Ρ. Δούρου στο Δήμο Κ. Νευροκοπίου - Εργασία Συν\nΣΥΝΑΝΤΗΣΗ ΜΕ ΤΟ ΔΗΜΑΡΧΟ Γ. ΚΥΡΙΑΚΙΔΗ\nΣτο πλαίσιο της παρουσίας της στη Δράμα η κ. Ρένα Δούρου, μέλος της Πολιτικής Γραμματείας του ΣΥΡΙΖΑ, επισκέφθηκε, την Τετάρτη 11 Δεκεμβρίου 2019, το Δήμο Κ. Νευροκοπίου. Η κ. Δούρου συναντήθηκε με το Δήμαρχο κ. Γιάννη Κυριακίδη και άλλα στελέχη του Δήμου Κ. Νευροκοπίου, όπου συνομίλησαν για θέματα της Αυτοδιοίκησης και τα ιδιαίτερα ζητήματα που απασχολούν τον ακριτικό Δήμο. Στη συνέχεια επισκέφθηκε το Κέντρο Φροντίδας Οικογένειας και ολοκλήρωσε την επίσκεψή της με ξενάγηση στο Οχυρό Λίσσε. Την κ. Δούρου συνόδευε κλιμάκιο της Ν.Ε. Δράμας του ΣΥΡΙΖΑ, αποτελούμενο, μεταξύ άλλων, από τον Γραμματέα κ. Δημήτρη Καρβούνη και τον πρώην Βουλευτή κ. Χρήστο Καραγιαννίδη.\nΣε δηλώσεις της για την παρουσία της στη Δράμα, η κ. Δούρου ανέφερε ότι έχουν περάσει 13 χρόνια από την τελευταία επίσκεψή της στο Νομό, επισημαίνοντας ότι «Έχουν αλλάξει πολλά, μένουν να αλλάξουν άλλα τόσα». Για την επίσκεψή της στο Δήμο Κ. Νευροκοπίου, η κ. Δούρου σημείωσε: «Με αφορμή την επίσκεψη στην ακρώρεια της πατρίδας μας, στον ιστορικό Δήμο Κ. Νευροκοπίου, είχα την ευκαιρία να μιλήσω τόσο με τον Δήμαρχο, τον Πρόεδρο του Δημοτικού Συμβουλίου και τον Αντιδήμαρχο Οικονομικών, για να δούμε τι μπορούμε να κάνουμε σε επίπεδο αυτοδιοίκησης, στήριξης ενός ιστορικού Δήμου, όπως είναι ο Δήμος Κ. Νευροκοπίου, να συζητήσουμε τα ζητήματα των ακραίων καιρικών φαινομένων, που πλήττουν ολόκληρη την πατρίδα πια». Επίσης, η κ. Δούρου στάθηκε «σε ένα αίτημα που μετράει δεκαετίες, το περιβόητο αρδευτικό φράγμα, το οποίο απειλεί τις περιουσίες των συμπολιτών μας», εκφράζοντας την ευχή να υλοποιηθεί στην τρέχουσα θητεία του Δημάρχου.\n«Νέα μονάδα διαχείρισης απορριμμάτων στο Παρανέστι της Δράμας»


Εναλλακτική προστασία φυτών » ForNews\nΑρχική ΑΓΡΟΤΙΚΑ Εναλλακτική προστασία φυτών\nυγιή και ζωηρά φυτά\nΑς ξεκαθαρίσουμε και κάτι άλλο. Όσα δραστικά χημικά φάρμακα κι αν χρησιμοποιήσετε ποτέ δεν θα λύσετε το πρόβλημα των ασθενειών οριστικά. Η φύση υπακούει στους δικούς της κανόνες εδώ και εκατομμύρια χρόνια και σύμφωνα με αυτούς τους κανόνες ζώα, έντομα και φυτά αναπτύσσονται παράλληλα και συμπληρώνουν τον βιολογικό τους κύκλο εξαρτώμενα το ένα από το άλλο.\nΣτη φύση τα παράσιτα ζουν μαζί με τα ωφέλημα είδη και όταν εμείς καταπολεμούμε μια ασθένεια ή μια προσβολή στην ουσία πετυχαίνουμε μια προσωρινή νίκη γιατί τα φυτοφάρμακα καταπολεμούν μόνο τα συμπτώματα και όχι την φύση της ασθένειας.\nΤι θα γίνει λοιπόν θα πρέπει να κυκλοφορείτε συνέχεια αρματωμένοι με έναν ψεκαστήρα. Όχι βέβαια! Έτσι κι αλλιώς μέσα από αιώνες συμβίωσης με τα παράσιτα, τα φυτά έχουν αναπτύξει τους δικούς τους μηχανισμούς άμυνας και τις δικές τους συνθήκες. Όταν ερχόμαστε εμείς με τα φάρμακα να αντιμετωπίσουμε αυτούς τους οργανισμούς στην πραγματικότητα είμαστε εμείς οι εισβολείς στον δικό τους βιότοπο. Εξ’ άλλου τελικά στο περιβάλλον η αλόγιστη χρήση φυτοφαρμάκων προξενεί περισσότερο κακό από αυτό που υποτίθεται ότι αντιμετωπίζει.\nΠροσωπικά θα σας συνιστούσα εφημερίδες ή χαρτόνια για δυο λόγους. Πρώτον γιατί είναι βιοδιασπόμενα στο έδαφος και προσθέτουν οργανικές ουσίες που προέρχονται από το χαρτί τους και το μελάνι τους. Δεύτερον για να απαντήσετε σ’ αυτούς τους κακοήθεις που ισχυρίζονται ότι οι εφημερίδες χρησιμεύουν μόνο για να τυλίγουμε ψάρια! Αν χρησιμοποιήσετε εφημερίδες φροντίστε να τις τοποθετείτε σε πάχος 5-6 φύλλων για καλύτερο αποτέλεσμα. Στα χαρτόνια και ένα φύλλο είναι αρκετό.\nΠολλοί λαοί στον κόσμο χρησιμοποιούν το σκόρδο σαν αντιβιοτικό και σαν αντισηπτικό. Όταν το σκόρδο ανακατευτεί με ορυκτέλαιο και σαπούνι γίνεται ένα πολύ αποτελεσματικό προϊόν κατά των παρασίτων. Ωστόσο όταν το ψεκάσουμε δεν κάνει διακρίσεις μεταξύ των εντόμων. Μπορεί να σκοτώσει τις αφίδες, την άσπρη μύγα και κάποια βλαβερά σκαθάρια, αλλά μπορεί επίσης να σκοτώσει και ωφέλιμα έντομα, γι’ αυτό να είστε προσεκτικοί όταν χρησιμοποιείτε αυτό το παρασκεύασμα.\nΤέλος πάντων ότι τύπο μπύρας κι αν χρησιμοποιήσετε μπορείτε να φτιάξετε τις δικές σας σαλιγκαροπαγίδες. Χρησιμοποιήστε πλαστικά δοχεία (π.χ. παλιά τάπερ),διαφόρων σχήματων και μεγεθών. Ρίξτε μέσα σ’ αυτά 2-3 δάχτυλα μπύρα και τοποθετήστε τα δοχεία σε διάφορα σημεία στον κήπο σας, ειδικά κοντά σε φυτά που δέχονται επιθέσεις σαλιγκαριών. Προσέξτε αν σφηνώσετε τα δοχεία στο έδαφος να μην είναι τα χείλη τους στο ίδιο επίπεδο με την επιφάνεια του εδάφους, αλλά λίγο ψηλότερα. Διαφορετικά υπάρχει κίνδυνος να πνίξετε διάφορα ωφέλιμα έντομα εδάφους εκτός από τα σαλιγκάρια. Επειδή τα σαλιγκάρια συνηθίζουν να πνίγουν συχνά τον πόνο τους και τους εαυτούς τους στο πιοτό, θα πρέπει να αδειάζετε τα δοχεία από τα νεκρά σαλιγκάρια μέρα παρά μέρα. Η ακτίνα δράσης κάθε παγίδας είναι σχεδόν ένα μέτρο, γι αυτό αν έχετε μεγάλο κήπο ή μεγάλες προσβολές σαλιγκαριών θα πρέπει να φτιάξετε πολλές παγίδες και συχνά γκάρντεν πάρτι με μπύρα!\nΠροηγούμενο άρθροΟΠΕΚΑ: Πλησιάζει η μέρα πληρωμής για ΚΕΑ, επίδομα ενοικίου και προνοιακά\nΕπόμενο άρθροΔορυφορικό Πρωτοποριακό Σύστημα Εντοπισμού & Παρακολούθησης Κοπαδιών Ελευθέρας Βοσκής


Στο... Πι και Φι: Νηστήσιμο... κουπόνι - NOTOSPORT\nΠαρασκευή, 25 Μάρτιος 2016 20:23\nΣτο... Πι και Φι: Νηστήσιμο... κουπόνι\nΚαλημέρα σας. Η διακοπή των πρωταθλημάτων λόγω εθνικών ομάδων έχει ως αποτέλεσμα να έχουμε στα χέρια μας ένα νηστήσιμο... κουπόνι.\nΟι επιλογές είναι περιορισμένες και το πόδι πρέπει να είναι στο φρένο, μιας και οι μικρές κατηγορίες δεν είναι και τόσο αξιόπιστες. Και ειδικά η Β' Ιταλίας που έχει πλήρη αγωνιστική. Ως εκ τούτου θα αποφύγουμε τα σημεία και θα πάμε με τα πολλά γκολ σε δύο παιχνίδια που πληρώνουν ικανοποιητικά.\nΟ λόγος για το Κόμο - Βίρτους Εντέλα και Τερνάνα - Πεσκάρα. Η Κόμο με το διπλό στη Μόντενα διατηρεί ελπίδες παραμονής και θα τα δώσει όλα για τη νίκη στο σαββατιάτικο ματς με την Β. Εντέλα, η οποία όμως είναι ανώτερη και βρίσκεται στις θέσεις που οδηγούν στα μπαράζ ανόδου. Για να μείνει σε αυτές χρειάζεται το τρίποντο, οπότε πάμε σε ανοιχτό ματς.\nΤο ίδιο ισχύει και στο Τερνάνα - Πεσκάρα, όπου και εδώ οι φιλοξενούμενοι διαθέτουν καλύτερο σύνολο, αλλά προέρχονται από συνεχόμενα αρνητικά αποτελέσματα. Θα ψάξουν αντίδραση, αλλά η άμυνα τους είναι... τρύπια (17 γκολ στα τελευταία έξι ματς).\nΣτις ΗΠΑ, η Νέα Υόρκη Σίτι δίνει δεύτερο σερί εντός έδρας ματς με αντίπαλο τη Νιου Ινγκλαντ και έχει τον πρώτο λόγο για τη νίκη, τόσο λόγω έδρας, όσο και δυναμικότητας.\nΤην Κυριακή το βάρος πέφτει στην Αργεντινή. Στην πρώτη κατηγορία η Βελέζ υποδέχεται την υποδεέστερη Κίλμες και περιμένουμε εύκολα ή δύσκολα να επιβεβαιώσει τον τίτλο του φαβορί. Στη παρακάτω κατηγορία η Γκ. Μπράουν είναι αποτελεσματική στην έδρα της και ο άσος δείχνει στήριγμα, κόντρα στην Σ. Κόρδοβα που θα παίξει με βασικό μέλημα την ισοπαλία.\nΤην ευκαιρία να χτίσει ένα σερί νικών με νέο προπονητή στον πάγκο έχει η Μπόκα Ουνίδος. Η Βίγια έχει μόλις μια νίκη σε 8 αγωνιστικές και το ματς αυτό δεν είναι στα μέτρα της.\n2345. Κόμο - Βίρτους Εντέλα όβερ 2.05\n2350. Τερνάνα - Πεσκάρα όβερ 1.88\n2413. Νέα Υόρκη Σίτι - Νιου Ινγκλαντ 1 2.15\n2434. Μπόκα Ουν. - Βίγια Νταλ 1 1.75\n2439. Γκ. Μπράουν - Σ. Κόρδοβα 1 1.58\n2529. Βελέζ - Κίλμες 1 1.78\nΠερισσότερα σε αυτή την κατηγορία: « O… Betατζής: Μειωμένη δράση ίσον μικρή μίζα Στηρίζουμε Σουίντον και Καναδά »


Οι King Gizzard and the Lizard Wizard έρχονται στο Fuzz για ένα εκρηκτικό live | LiFO\nΟι King Gizzard and the Lizard Wizard έρχονται στο Fuzz για ένα...\nΟι King Gizzard and the Lizard Wizard έρχονται στο Fuzz για ένα εκρηκτικό live\nΌσοι τους έχουν δει ζωντανά μιλούν για μια εκκωφαντική εμπειρία. Γιατί όμως η μπάντα από την Αυστραλία αποφάσισε πέρσι να κυκλοφορήσει 5 (μέτρια) άλμπουμ την ίδια χρονιά;\n13.3.2018 | 08:38\nΣτην Αθήνα έρχονται ακριβώς τη στιγμή που πρέπει, στο peak της δημοτικότητάς τους. Θα «τραντάξουν» το Fuzz το επόμενο Σάββατο 16 Μαρτίου.\nΟι King Gizzard and the Lizard Wizard είναι ίσως από τα πιο εκρηκτικά γκρουπ που μπορείς να πετύχεις live αυτήν τη στιγμή.\nΤουλάχιστον αυτό λένε όσοι τους έχουν δει να παίζουν από κοντά. Τρεις κιθάρες και δύο ντραμς στο set-up τους σε προδιαθέτουν για μια πραγματικά εκκωφαντική ηχητική εμπειρία. Συνολικά, ανεβαίνουν κάθε φορά επτά άτομα πάνω στη σκηνή.\nΞεπήδησαν από την ψυχεδελική σκηνή της Αυστραλίας, στον απόηχο της τεράστιας επιτυχίας των Tame Impala.\nΝα κάνουμε εδώ μια παρένθεση και να πούμε ότι το πρότζεκτ του Kevin Parker αποδείχτηκε καθοριστικό για τον ήχο της ηπείρου στις αρχές των '00s, άσχετα με το αν αργότερα το γύρισε στην ηλεκτρονική ποπ, προς απογοήτευση των ροκάδων φίλων του – μάλιστα, έχουν φάει αρκετό κράξιμο γι' αυτήν τους τη στροφή.\nΑν θέλει κάποιος να ξεκινήσει μαζί τους, καλύτερα να στραφεί στο «Quarters!» του 2015, όπου παίζουν λες και αναστήθηκαν οι Grateful Dead, και στο εξαιρετικό «Nonagon Infinity» του 2016, που είναι φουλ Hawkwind. Το χειρότερο που μπορείς να κάνεις όταν έρχεσαι σε πρώτη επαφή με τη μουσική τους είναι να δοκιμάσεις κάτι από την πεντάδα που κυκλοφόρησαν πέρσι.\nΣτο θέμα μας τώρα, οι King Gizzard μεγάλωσαν μαζί στη Μελβούρνη και ήταν συμμαθητές. Σχηματίστηκαν το 2010.\nΤο μακρινάρι όνομά τους, που εξάπτει την περιέργεια και το πιο πιθανό είναι να το μπερδέψεις αρκετές φορές μέχρι να το εμπεδώσεις, ήταν απόφαση της τελευταίας στιγμής.\nΟ Stu Mackenzie, o μπροστάρης του γκρουπ, ήθελε να ονομάζονται απλώς Gizzard, ενώ κάποιο άλλο μέλος ήθελε να πάρουν το ψευδώνυμο του Jim Morrison που ήταν Lizard King (o βασιλιάς σαύρα).\nΤέλος πάντων, κατέληξαν στον σιδηρόδρομο «King Gizzard and the Lizard Wizard» για να μη μείνει κανείς παραπονεμένος. Υπεύθυνος για το τρομερό artwork της μπάντας από την αρχή μέχρι και σήμερα είναι ο εικονογράφος Jason Galea.\nΥπεύθυνος για το τρομερό artwork της μπάντας από την αρχή μέχρι και σήμερα είναι ο εικονογράφος Jason Galea.\nΑυτό που τους κάνει τόσο αξιοπρόσεκτους, εκτός από τις live εμφανίσεις, είναι ότι έχουν κάνει μια διόλου ευκαταφρόνητη δισκογραφία μέσα σε λίγα μόνο χρόνια. Αν κοιτάξεις καλύτερα τι έχουν κάνει, θα διαπιστώσεις ότι είναι ολίγον τι περιπτωσάρες.\nΤο πιο εξωφρενικό είναι ότι σε έναν χρόνο αποφάσισαν να κυκλοφορήσουν πέντε άλμπουμ! Δεν ξέρω αν ήθελαν να σπάσουν κάνενα ρεκόρ στο Γκίνες, πάντως το 2017 δεν απέχει πολύ από το να χαρακτηριστεί το «annus mirabilis» τους.\nΘα ακουστεί κλισέ, αλλά η ποσότητα δεν σημαίνει απαραίτητα ποιότητα και εδώ αποδεικνύεται περίτρανα. Συνολικά έχουν κυκλοφορήσει 13 άλμπουμ.\nΑν θέλει κάποιος να ξεκινήσει μαζί τους, καλύτερα να στραφεί στο «Quarters!» του 2015, όπου παίζουν λες και αναστήθηκαν οι Grateful Dead, και στο εξαιρετικό «Nonagon Infinity» του 2016, που είναι φουλ Hawkwind.\nΤο χειρότερο που μπορείς να κάνεις όταν έρχεσαι σε πρώτη επαφή με τη μουσική τους είναι να δοκιμάσεις κάτι από την πεντάδα που κυκλοφόρησαν πέρσι.\nΕίναι μακράν οι πιο μέτριες δουλειές τους, με σκόρπιες εξαιρέσεις. Πιο πολύ λειτουργούν ως μια άσκηση σε κάθε μουσικό είδος που έχει βγάλει το ροκ από τη δεκαετία του '70 και μετά.\nΑναβίωση στην αναβίωση από τον Frank Zappa μέχρι τον Miles Davis και γυναικεία φωνητικά, όπως αυτά των Cosmic Jokers, ή brutal, λες και είναι heavy metal μπάντα.\nΈχουν διαφορετικό concept για το καθένα, τρομάρα τους, ενώ το «Murder of the Universe» χωρίζεται σε τρία μέρη.\nΤο ηχητικό αποτέλεσμα και των πέντε δίσκων φέρνει σε έναν καταιγιστικό και κάπως μπουκωμένο ηχητικό αχταρμά που θυμίζει μπασταρδεμένο math rock αλά Battles περισσότερο από οτιδήποτε άλλο.\nΓενικά, μιμούνται τα πάντα και συμφέρουν. Στο τέλος αποτίνουν φόρο τιμής στον τουρκικό μπαγλαμά για το γαμώτο. Τι σου μένει; Μια βαρεμάρα.\nΌσο αγνές κι αν είναι οι προθέσεις τους, όσο εντυπωσιακή και αν είναι για τους μουσικοκριτικούς η υπερπαραγωγικότητά τους, οι κυκλοφορίες τους λειτουργούν εντελώς επιφανειακά.\nΕίναι κρίμα, επειδή θα μπορούσαν να κάνουν μία μόνο εξαιρετική δουλειά και να μιλάμε για τον πιο διαχρονικό ροκ δίσκο της περσινής χρονιάς.\n«Συνειδητοποίησα ότι δεν μου είναι εύκολο να χαλαρώνω. Εδώ και χρόνια προσπαθώ να απασχολώ τον εαυτό μου συνεχώς για να μην τρελαθώ. Αν μπορώ να είμαι δημιουργικός ως μουσικός, μπορώ να είμαι και ως άνθρωπος».\nΑντ' αυτού, τα τζαμαρίσματά τους χάθηκαν στη μετάφραση. Έπαθαν μέσα στον πανικό και μια νίλα με το «Polygondwanaland», το τέταρτο στη σειρά δισκογραφικό τους πόνημα, που κάποιος ανέβασε ολόκληρο στο YouTube πριν από την επίσημη κυκλοφορία.\nΚατέβηκε αμέσως, βέβαια, και τελικά η μπάντα το κυκλοφόρησε δωρεάν ως δώρο για τους φαν τους. Επιπλέον, έβγαλαν στη γύρα και τα master tapes.\nΗ μουσική, πάντως, πρέπει να είναι αγχολυτική για τον Mackenzie, σύμφωνα με όσα δήλωνε το 2016 στην «Guardian»:\nΑυτό εξηγεί πολλά. Επίσης λέει ότι θεωρεί την μπάντα του αμιγώς garage και πως στις θεοπάλαβες συναυλίες τους οι μισοί τη βγάζουν με κινόα και κέιλ και οι άλλοι μισοί με Red Bull και γαριδάκια, τα μόνα στοιχεία που δείχνουν ότι ζουν πράγματι στον 21ο αιώνα.\nΣτην Αθήνα έρχονται ακριβώς τη στιγμή που πρέπει, στο peak της δημοτικότητάς τους. Θα «τραντάξουν» το Fuzz το επόμενο Σάββατο 16 Μαρτίου. Και για όσους αναρωτιούνται τι σημαίνει gizzard, έτσι ονομάζεται το στομάχι κάποιων πτηνών ή συγκεκριμένα του κροκόδειλου.\nΜουσική: Η punk σκηνή ξαναζωντανεύει στην Αθήνα και οι Overjoyed την εκπροσωπούν επάξια


The Eatery Kalamata: Φαγητό κάτω από τα λιόδεντρα……!\nΦαγητό κάτω από τα λιόδεντρα……!\nΜπήκε ο Ιούνης και μας χτύπησε το καλοκαιράκι! Παίρνω τη Χρύσα τηλέφωνο και της φωνάζω από το ακουστικό: «Εκδρομή!». Για πού όμως…..για Καρδαμύλη εννοείται και πάλι. Είχαμε τόσο καλές εντυπώσεις από την προηγούμενη φορά, οπότε είπαμε να δοκιμάσουμε και ένα μεσημεριανό γεύμα στις «Ελιές».\nΑν δεν το ξέρετε ήδη, είναι ένα ταβερνάκι κυριολεκτικά χωμένο μέσα στα λιόδεντρα, τα οποία χαρίζουν τη δροσιά τους στους συνδαιτυμόνες τις μεσημεριανές ώρες. Ο χώρος θυμίζει μια τεράστια αυλή, με φόντο το απόλυτο γαλάζιο της θάλασσας.\nΚαι όπως θα καταλάβατε μετά τη βουτιά μας στα κρύα νερά των Ριτσών, μας άνοιξε η όρεξη. Σέρβις και φαγητό ασυναγώνιστο! Όλα τα προιόντα είναι μανιάτικης παραγωγής και η μαγείρισσα Μανιάτα, όνομα και πράγμα! Η ποικιλία τεράστια και δελεαστική, οπότε δεν μπορούσαμε να περιοριστούμε σε ένα μόνο πιάτο. Έτσι λοιπόν ξεκινήσαμε με μια χωριάτικη σαλάτα, τυρί σαγανάκι και ένα κομμάτι παστίτσιο, το οποίο με το που το αντικρίσαμε να χάσαμε με το μέγεθός του. Και σαν κυρίως η Χρύσα πήρε το κοφτό μακαρονάκι με χταπόδι στο φούρνο, με το οποίο έμεινε πολύ ικανοποιημένη και εγώ επέλεξα τα φρέσκα φασολάκια από το μποστάνι της μαγείρισσας. Νομίζω πως ποιο αρωματικά φασολάκια με φρέσκα μυρωδικά δεν έχω ξαναφάει!\nΎστερα από τόσο χορταστικό φαγητό και τόσο όμορφα χρώματα, νομίζω πως αξίζει να εκδράμετε και εσείς προς Καρδαμύλη και να δοκιμάσετε το Ελιές! Είμαστε σίγουρες πως θα σας μείνει αξέχαστο!\nPosted by Chrissa Anagnostopoulos at 03:38\nYolanda Bertaud 22 June 2015 at 04:11\nWill check it out when I return to Kalamata! Thank you ♡\nChrissa Anagnostopoulos 22 June 2015 at 11:49\nWe are glad to see that your are enjoying our blog!\nΧύμα….. στο Κύμα!\nThraka (Η Θράκα) - Our neighbourhood grill\nElektra Hotel - Dinner with a pool and a view\nThe Stoupa waters are "Ever Blue"


Volton στην Επιχείρηση 2 - DKT Services | Φθηνό Ρεύμα\n– Πρόσφατος Εκκαθαριστικός Λογαριασμός προηγούμενου παρόχου.\n– Μισθωτήριο (έαν η εταιρεία σας ενοικιάζει τον επαγγελματικό χώρο λειτουργίας).\n– Ισχύον καταστατικό.\n– Ευδιάκριτη φωτοτυπία ταυτότητας ή διαβατηρίου σε ισχύ του νόμιμου εκπροσώπου.\n– Πρόσφατη, εκδοθείσα τους τελευταίους δύο (2) μήνες, βεβαίωση του Γ.Ε.ΜΗ περί ισχύουσας εκπροσώπησης για τις ΕΠΕ ή ΦΕΚ για τις Α.Ε.\n– Αριθμός ΚΑΔ/ΚΟΔ.\n– Σε περίπτωση υπογραφής σύμβασης από τρίτο πρόσωπο: συμβολαιογραφικό πληρεξούσιο (στο οποίο η εξουσία θα παρέχεται από τον νόμιμο εκπρόσωπο της εταιρείας για λογαριασμό της εταιρείας) ή εξουσιοδότηση υπογεγραμμένη νομίμως από τον ή τους εταίρους/ τον ή τους νόμιμους διαχειριστές που εκπροσωπούν την εταιρεία θεωρημένη ως προς το γνήσιο της υπογραφής από την αρμόδια αρχή (Κέντρο Εξυπηρέτησης Πολιτών ή Αστυνομικό Τμήμα) (ΟΕ, ΕΕ, IKE), (Κέντρο Εξυπηρέτησης Πολιτών ή Αστυνομικό Τμήμα) (ΕΠΕ), ή ακριβές αντίγραφο πρακτικού Διοικητικού Συμβουλίου με το οποίο εξουσιοδοτείται για την εν λόγω πράξη, υπογραφή κλπ. (ΑΕ).\n– Έναρξη επιτηδεύματος.\n– Αριθμός ΚΑΔ.\n– Ευδιάκριτη φωτοτυπία ταυτότητας ή διαβατηρίου σε ισχύ.\n– Αντίγραφο τελευταίου Εκκαθαριστικού Λογαριασμού. Στην περίπτωση που ο λογαριασμός έχει λήξει χρειάζεται και αποδεικτικό εξόφλησης.\n– Απόφαση γενικής συνέλευσης της πολυκατοικίας με βάση την οποία ορίζεται ως διαχειριστής της πολυκατοικίας και εξουσιοδοτημένος όπως προβεί στην αλλαγή προμηθευτή.\n– Αποδεικτικό του ΑΦΜ του κτιρίου, και εφόσον υπάρχει, του διαχειριστή (με επίδειξη οποιουδήποτε δημοσίου εγγράφου).


ΓΕΙΑ ΣΟΥ ΝΙΚΟΛΑΚΗ...ΣΚΙΖΕΙΣ ΜΕ ΤΑ ΛΑΜΟΓΙΑ ΠΟΥ ΣΕ ΖΩΝΟΥΝ... ΜΠΡΑΒΟ ΣΟΥ!\nΑΠΙΣΤΕΥΤΕΣ ΛΕΠΤΟΜΕΡΕΙΕΣ ΦΑΡΣΑΣ ΤΩΝ ...ΜΠΑΓΛΑΜΑΔΩΝ ΜΑΣ!\nΗ ΔΡΑΜΑΤΙΚΗ ΙΣΤΟΡΙΑ ΤΟΥ ΣΚΟΥΠΙΔΟΤΟΠΟΥ ΤΟΥ ΔΗΜΟΥ ΑΘΗΝΑΙΩΝ...\nΕΝΑΣ ΣΥΝΔΙΚΑΛΙΣΤΗΣ ΤΗΣ ΔΕΗ... ΨΑΧΝΕΙ...ΕΡΕΥΝΑ\nΚΑΙ ΑΝΑΚΑΛΥΠΤΕΙ ΑΠΙΣΤΕΥΤΕΣ\nΚΑΤΑΣΤΑΣΕΙΣ ΦΑΓΩΜΑΤΟΣ ΠΕΡΙΟΥΣΙΑΣ ΤΗΣ ΔΕΗ ΚΑΙ\nΑΛΛΩΝ...ΚΟΥΦΩΝ! ΔΕΙΤΕ ΤΟ ΡΕΠΟΡΤΑΖ:\nΣτα τέλη του προηγούμενου αιώνα και αρχές αυτού ο δήμος Αθηναίων ήθελε να δημιουργήσει σταθμό μεταφόρτωσης για τα σκουπίδια του δήμου Αθήνας στον Ελαιώνα και συγκεκριμένα στην ΔΕΗ και στον τομέα κατασκευών στο Ρούφ.\nΤότε όλοι οι εργαζόμενοι ενωμένοι, από την ΔΣΣΜ (Διεύθυνση Συντήρησης Συνεργείων Μεταφοράς) και των Κατασκευών Μεταφοράς, ξεσηκώθηκαν για να μη δημιουργηθεί αυτός ο σταθμός μεταφόρτωσης σκουπιδιών.\nΑναρτήθηκε από πρακτορειο ειδήσεων στις 4:26 μ.μ.


Ετικέτα ιταλική - Αρτα Αθλητικα Ειδησεις Ενημερωση\nΆρθρα με ετικέτα ιταλική\nΒρέθηκαν 17 άρθρα με αυτή την ετικέτα.\nΟμάδα-έκπληξη για Μήτρογλου\n06 Αυγ 2019 12:34 σε ΔΙΕΘΝΗΣ ΕΠΙΚΑΙΡΟΤΗΤΑ\nΟ διεθνής τύπος φέρνει τον Κώστα Μήτρογλου στο στόχαστρο διαφόρων ομάδων.\nFormula 1: Νίκησε στον Καναδά ο Χάμιλτον\n10 Ιουν 2019 10:06 σε ΑΛΛΑ ΣΠΟΡ\nΟ Λιούις Χάμιλτον κατέκτησε το γκραν πρι στον Καναδά, λόγω τιμωρίας του Φέτελ.\n02 Φεβ 2019 15:13 σε ΔΙΕΘΝΗΣ ΕΠΙΚΑΙΡΟΤΗΤΑ\nΗ Γιουβέντους διατηρεί το όνομα του Μαρσέλο στην κορυφή της μεταγραφικής της λίστας και έχει έτοιμη πρόταση στο τέλος της φετινής σεζόν.\nΠροπονείται με τον Παναθηναϊκό ο Αρμενάκας\n19 Νοε 2018 21:33 σε SUPER LEAGUE\nΣτις προπονήσεις του Παναθηναϊκού συμμετέχει ο 20χρονος εξτρέμ Πάνος Αρμενάκας, έτσι ώστε να αποφασιστεί αν θα αποκτηθεί τον Ιανουάριο.\nΠαναθηναϊκός: Κερδίζει πόντους ο Μακέντα\n28 Αυγ 2018 20:11 σε SUPER LEAGUE\nΔιαρκώς πόντους στις εκτιμήσεις των Νταμπίζα και Δώνη φαίνεται ότι κερδίζει ο Φεντερίκο Μακέντα για την ενίσχυση της επιθετικής γραμμής του συλλόγου.\n12 Ιουλ 2018 20:22 σε BASKETBALL\nΟπαδοί Μίλαν κατά Ντοναρούμα: «Η υπομονή μας τέλειωσε. Φύγε!» (pic)\n14 Δεκ 2017 00:25 σε ΔΙΕΘΝΗΣ ΕΠΙΚΑΙΡΟΤΗΤΑ\nΟι οπαδοί της Μίλαν σήκωσαν πανό κατά του Τζιανλουίτζι Ντοναρούμα στον αγώνα με την Βερόνα.\nΜίλαν: Κινδυνεύει με αποκλεισμό από την Ευρώπη!\n21 Νοε 2017 13:53 σε ΔΙΕΘΝΗΣ ΕΠΙΚΑΙΡΟΤΗΤΑ\nΚίνδυνος αποβολής της Μίλαν από την Ευρώπη, αποκαλύπτει η ιστοσελίδα της ισπανικής εφημερίδας Marca.\nΗ ΑΕΚ ανακοίνωσε την απόκτηση του Πορτογάλου μπακ, Έλντερ Λόπες\n21 Ιουν 2017 19:16 σε SUPER LEAGUE\nΑΕΚ ανακοίνωσε την ολοκλήρωση της μεταγραφής του Ελντερ Λόπες από την Λας Πάλμας. Ο 28χρονος Πορτογάλος μπακ έλυσε τη συνεργασία του με τον ισπανικό σύλλογο και σήμερα βρέθηκε στην Αθήνα, όπου υπέγραψε διετές συμβόλαιο με τους «κιτρινόμαυρους».\nΠαίκτης της Μίλαν έγραψε "κλέφτες" πάνω σε τρόπαια της Γιουβέντους!\n13 Μαρ 2017 20:35 σε ΔΙΕΘΝΗΣ ΕΠΙΚΑΙΡΟΤΗΤΑ\nΣύμφωνα με αποκαλυπτικό ρεπορτάζ της "Gazzetta dello Sport", ένας απ' τους παίκτες της Μίλαν έγραψε με μαρκαδόρο πάνω σε δύο τρόπαια της Γιουβέντους τη λέξη "κλέφτες", ύστερα απ' το επεισοδιακό παιχνίδι των δύο ομάδων.\n04 Ιαν 2017 23:04 σε ΕΠΙΧΕΙΡΕΙΝ\nΟ ιταλός μάγειρας Ρομπέρτο μαγειρεύει όλα τα είδη που προβλέπει η ιταλική κουζίνα και με τον καθαρά ιταλικό τρόπο, αλλά και με βάση τις απαιτήσεις των ελλήνων, που οι ίδιοι επιλέγουν